พระราชกฤษฎีกาพระราชกฤษฎีกาจัดตั้งเทศบาลเมืองหล่มสัก จังหวัดเพชรบูรณ์พ.ศ.๒๕๓๘------------ ภูมิพลอดุลยเดชป.ร. ให้ไว้ณ วันที่ ๒๓ กันยายน พ.ศ. ๒๕๓๘ เป็นปีที่๕๐ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลหล่มสักอำเภอหล่มสักจังหวัดเพชรบูรณ์เป็นเทศบาลเมืองหล่มสักจังหวัดเพชรบูรณ์ อาศัยอำนายตามความในมาตรา๑๗๘ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช ๒๕๓๘และมาตรา ๑๓ วรรคหนึ่งแห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้า ฯ ใหัตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาจัดตั้งเทศบาลเมืองหล่มสักจังหวัดเพชรบูรณ์ พ.ศ.๒๕๓๘" มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ให้เปลี่ยนแปลงฐานะเทศบาลตำบลหล่มสัก อำเภอหล่มสักจังหวัดเพชรบูรณ์เป็นเทศบาลเมืองมีชื่อว่า "เทศบาลเมืองหล่มสัก จังหวัดเพชรบูรณ์" มาตรา๔ให้กำหนดเขตเทศบาลเมืองหล่มสักจังหวัดเพชรบูรณ์ ไว้ดังนี้ หลักเขตที่๑ตั้งอยู่ที่ฟากเหนือของซอยฝายนาแซงตามแนวเส้นขนานกับศูนย์กลางทางหลวงแผ่นดินหมายเลข ๒๐๓ หล่มสัก - เลย ระยะ ๑๒๐ เมตร ด้านเหนือ จากหลักเขตที่๑ เป็นเส้นตั้งฉากกับเส้นทิศเหนือไปทางทิศตะวันออก ถึงหลักเขตที่ ๒ ซึ่งตั้งอยู่ริมแม่น้ำป่าสักฝั่งตะวันตก ด้านตะวันออก จากหลักเขตที่๒เป็นเส้นเลียบริมแม่น้ำป่าสักฝั่งตะวันตก ไปทางทิศใต้ ถึงหลักเขตที่ ๓ ซึ่งตั้งอยู่ริมแม่น้ำป่าสักฝั่งตะวันตก ตรงฟากเหนือของทางหลวงแผ่นดินหมายเลข ๒๐๑๐ แยกทางหลวงแผ่นดินหมายเลข ๒๐๓ (หล่มสัก) - ท่าอิบุญ ฟากเหนือ จากหลักเขตที่๓เป็นเส้นเลียบตามแนวทางหลวงแผ่นดินหมายเลข ๒๐๑๐ แยกทางหลวงแผ่นดินหมายเลข ๒๐๓ (หล่มสัก) - ท่าอิบุญ ไปทางทิศตะวันออก ถึงหลักเขตที่ ๔ซึ่งตั้งอยู่ตรงจุดซึ่งห่างจากหลักเขตที่ ๓ ระยะ ๖๘๐ เมตร จากหลักเขตที่๔ เป็นเส้นตั้งฉากกับศูนย์กลางทางหลวงแผ่นดินหมายเลข๒๐๑๐ แยกทางหลวงแผ่นดินหมายเลข ๒๐๓ (หล่มสัก) -ท่าอิบุญ ไปทางทิศใต้ ข้ามแม้น้ำป่าสักถึงหลักเขตที่ ๕ ซึ่งตั้งอยู่ตรงจุดซึ่งห่างจากหลักเขตที่ ๔ ระยะ ๑,๑๔๐ เมตร ด้านใต้ จากหลักเขตที่๕ เป็นเส้นขนานกับเส้นหลักเขตที่ ๔และที่ ๓ ไปทางทิศตะวันตกถึงหลักเขตที่ ๖ซึ่งตั้งอยู่ริมห้วยน้ำพุงฝั่งตะวันออก ด้านตะวันตก จากหลักเขตที่๖เป็นเส้นตรงไปทางทิศตะวันตกเฉียงเหนือ ข้ามห้วยน้ำพุง และข้ามทางหลวงแผ่นดินหมายเลข ๒๑ สระบุรี (พุแค) -หล่มสัก ถึงหลักเขตที่ ๗ ซึ่งตั้งอยู่ฟากใต้ของทางหลวงแผ่นดินหมายเลข ๒๐๐๘ แยกทางหลวงแผ่นดินหมายเลข ๒๑ (หล่มสัก) - น้ำก้อตามแนวเส้นขนานกับศูนย์กลางทางหลวงแผ่นดินหมายเลข ๒๑ สระบุรี (พุแค) - หล่มสัก ระยะ ๑๒๐ เมตร จากหลักเขตที่๗ เป็นเส้นขนาน ระยะ ๑๒๐ เมตร กับศูนย์กลางทางหลวงแผ่นดินหมายเลข ๒๐๐๘แยกทางหลวงแผ่นดินหมายเลข ๒๑ (หล่มสัก) -น้ำก้อ และห้วยน้ำพุง ถึงหลักเขตที่ ๘ซึ่งตั้งอยู่ตรงจุดที่บรรจบกับแนวเส้นขนานกับศูนย์กลางทางหลวงแผ่นดินหมายเลข ๒๐๓ หล่มสัก - เลย ระยะ ๑๒๐ เมตร จากหลักเขตที่๘ เป็นเส้นขนาน ระยะ ๑๒๐ เมตร กับศูนย์กลางทางหลวงแผ่นดินหมายเลข ๒๐๓ หล่มสัก - เลย ไปทางทิศเหนือ บรรจบหลักเขตที่ ๑ ดังปรากฏตามแผนที่ท้ายพระราชกฤษฎีกานี้ ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตสมควร มาตรา๕ในระหว่างดำเนินการเลือกตั้งสมาชิกสภาเทศบาลเมืองหล่มสัก ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลหล่มสัก ซึ่งพ้นจากตำแหน่งในวันที่ พระราชกฤษฎีกานี้ใชับังคับเพื่อดำเนินการในหน้าที่ของคณะเทศบาลเมืองหล่มสักไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗แห่งพระราชบัญญัติเทศบาล พ.ศ. ๒๔๙๖เข้ารับหน้าที่ มาตรา๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+---------------------------------------------------------------------------------------------------+หมายเหตุ:-เหตุผลในการประกาศใชัพระราชกฤษฎีกาฉบับนี้ คือเนื่องจากเทศบาลตำบลหล่มสักในท้องที่ ตำบลหล่มสักอำเภอหล่มสักจังหวัดเพชรบูรณ์มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลเมืองหล่มสัก จังหวัดเพชรบูรณ์จึงจำเป็นต้องตราพระราชกฤษฎีกานี้[รก.๒๕๓๘/๔๐ก/๕๘/๒๔ กันยายน ๒๕๓๘] ปรียนันท์/พิมพ์ ๑๒/๐๙/๒๕๔๔